AFIVAN celebra el seu I Aniversari amb dues jornades carregades d’activitat
2025-07-24

L’Associació de Fibromialgia València Nord (AFIVAN) de Burjassot va a celebrar al setembre el seu I Aniversari i, per a açò, ha programat dues jornades d’intensa activitat que, obertes a tota la ciutadania, volen mostrar el treball que realitza l’entitat en el municipi.

El primer dia d’activitat serà el dimecres 19 de setembre a partir de les 18 hores, moment en el qual realitzaran, en l’hall de la Casa de Cultura una exposició de les manualitats realitzades per l’associació al llarg de l’any. La mostra es podrà visitar durant tota la vesprada i comptarà també amb un acte molt especial ja que, durant la mateixa, l’escriptora Rosa Martínez Mondéjar, sòcia de l’entitat i gran escriptora estarà signant el seu llibre, “Mi lucha contra la fibromialgia y fatiga crónica”, en el qual, d’una manera cuidada, directa i amb molta sensibilitat, narra les seues vivències. La vesprada comptarà també amb un berenar a càrrec de l’entitat.

Un dia més tard, el dijous 20 de setembre, i també en la Casa de Cultura, a les 19 hores, tindrà lloc la xarrada “Els teusdrets són les nostres metes”, a càrrec del Doctor Fuster, metge i perit judicial de “Perito Judicial GROUP”. Fuster informarà als presents, tenint en compte la malaltia de la fibromialgia, quins són els graus de discapacitat o les indemnitzacions o pensions a les quals poden optar les i els malalts de la citada malaltia, entre molts altres temes.

Formador per a la realització d’informes pericials, el Doctor Fuster és perit judicial acreditat per l’Il·lustre Col·legi Oficial de Metges de València, i Master en Medicina Forense i en Valoració del dany corporal i valoració d’incapacitats. És, a més, perit psiquiàtric en drogodependències i expert en el maneig de patologies infeccioses, digestives i oncològiques, patologies renals, endocrines i cardiovasculars i de patologies neurològiques, psiquiàtriques i dermatológicas.

Des d’AFIVAN Burjassot conviden al municipi no solament a participar en les activitats que han programat sinó, també, a conèixer l’entitat i la important labor que desenvolupa a Burjassot envers les i els malalts de fibromialgia i les seues famílies. A més, en les webs https://peritojudicial.com i https://academiadeperitos.com pot consultar-se tot el relacionat amb el tema de la xarrada que va a oferir AFIVAN.